เดอะเยอร์ส

เดอะเยอร์ส () เป็นวงดนตรีร็อกสัญชาติไทยที่ก่อตั้งวงขึ้นเมื่อปี พ.ศ. 2546 ประกอบด้วยสมาชิกปัจจุบันทั้งหมด 4 คนคือ อู๋, ต่อ, โบ๊ท และ บูม เริ่มเป็นที่รู้จักจากการปล่อยเพลงแรกของวงคือเพลง "การสื่อสาร" (2552) และมีผลงานเปิดตัวอัลบั้มแรกชื่อว่า Y (2554) ปัจจุบันเซ็นสัญญากับค่ายจีนี่ เรคคอร์ด และมีผลงานออกกับทางค่ายเป็นสตูดิโออัลบั้มอีก 3 ชุด และอีพีอัลบั้มอีก 1 ชุด ก่อนจะยุบวงในปี พ.ศ. 2566

ประวัติ

ช่วงแรกของวง (พ.ศ. 2546) 
เดอะเยอร์สก่อตั้งขึ้นเมื่อพ.ศ. 2546 เกิดจากการรวมตัวกันของอู๋, โจ๊ก, เหน่ง ที่เรียนมัธยมศึกษาที่โรงเรียนบดินทรเดชา (สิงห์ สิงหเสนี) 2 ด้วยกัน เนื่องจากอู๋ต้องการให้วงมีสีสันมากขึ้น อู๋จึงชักชวนเต๋ามาเล่นคีย์บอร์ดกับเพอร์คัชชันและโจ๊กชักชวนต่อ มาเล่นกีตาร์ 

ที่มาของชื่อวงเกิดจากการที่ต้องหาชื่อเพื่อนำไปใช้ในการแสดงสดครั้งแรกที่มหาวิทยาลัยอัสสัมชัญ โดยนำคำว่า "เย่อ" ซึ่งเป็นคำอุทานของคนรู้จักของสมาชิกในวง มาแปลงให้เป็นภาษาอังกฤษและเติมคำว่า "The (เดอะ)" กับตัว "S (เอส)" มาไว้ที่หน้าและท้ายของคำว่า "Yer" เพื่อให้เกิดชื่อที่ไพเราะและสวยงาม

เพลง "การสื่อสาร" และ อัลบั้ม Y (พ.ศ. 2552–2555) 

ในปีพ.ศ. 2552 สมอลล์รูม 007 บูติค  (Smallroom 007 Boutique) คือโปรเจกต์อัลบั้มรวมศิลปินอันดับที่ 7 ของค่ายสมอลล์รูม ซึ่งต้องการนำเสนอแนวเพลงที่แปลกใหม่ โปรดิวเซอร์ที่ดูแลโปรเจกต์นี้อย่างบู้ วงสเลอ (ซึ่งเป็นพี่ชายของอู๋) จึงได้ชักชวนให้เดอะเยอร์ส ลองส่งเดโมให้รุ่ง (รุ่งโรจน์ อุปถัมภ์โพธิวัฒน์) ผู้บริหารสมอลล์รูมฟัง รุ่งเกิดความชอบใจในเดโมหนึ่ง เดอะเยอร์สจึงได้เซ็นสัญญากับค่ายสมอลล์รูม ออกซิงเกิลแรกของตัวเองที่ชื่อเพลงว่า "การสื่อสาร" ลงในอัลบั้มนี้และเริ่มต้นทำอัลบั้มแรกของวงในเวลาต่อมา

พ.ศ. 2553 วงได้ตัดสินใจถ่ายทำมิวสิกวิดีโอ "การสื่อสาร" กันเองเผยแพร่ผ่านเว็บไซด์ยูทูบ เพลงได้รับการนำไปเปิดในคลื่น 104.5 Fat Radio (ปัจจุบันชื่อ Cat Radio) ทำให้ทางวงเริ่มเป็นที่รู้จักของคนฟังอย่างมากจนเพลงได้ขึ้นอันดับสูงสุดเป็นอันดับ 1 ในคลื่นนี้นาน 1 สัปดาห์

เนื่องจากโจ๊กกับเหน่งติดภารกิจส่วนตัวทำให้เล่นดนตรีต่อไม่ได้ อู๋จึงได้ชวนโบ๊ท เพื่อนร่วมวงสมัยเรียนมัธยมเข้ามาร่วมวงในตำแหน่งเบส กับบูม เพื่อนสมัยเรียนที่มหาวิทยาลัยศิลปากร เข้ามาร่วมวงในตำแหน่งกลอง เดินหน้าทำอัมบั้มเต็มอัลบั้มแรกชื่อว่า Y ออกวางจำหน่ายในวันที่ 28 กรกฎาคม พ.ศ. 2554 เพลงที่ได้รับความนิยมในอัลบั้มนี้ได้แก่ "ระหว่างขับรถ" และ "คืนที่ปวดร้าว"

อัลบั้ม You (พ.ศ. 2556–2559) 
ในวันที่ 12 กุมภาพันธ์ พ.ศ. 2557 เดอะเยอร์สได้ย้ายมาเซ็นสัญญากับค่ายจีนี่ เรคคอร์ด และปล่อย 2 ซิงเกิลแรกจากอัมบั้มใหม่ชื่อว่า "คืนที่ฟ้าสว่าง" และ "เสพติดความเจ็บปวด" ได้รับความนิยมจากแฟนเพลงใหม่เป็นจำนวนมากและติดอันดับ 1 ในชาร์ตแคท 30 ทั้งสองเพลงในวันที่ 30 กันยายน พ.ศ. 2557 เดอะเยอร์สได้ให้สัมภาษณ์ผ่านทางรายการไฟว์ไลฟ์เฟรชว่าเดอะเยอร์สทำเพลงในอัลบั้มที่ 2 เสร็จเรียบร้อยแล้ว มีทั้งหมด 9 เพลง รอกำหนดการปล่อยอัลบั้มเต็มจากทางค่าย หลังจากปล่อยซิงเกิลที่สองได้ไม่นาน เดอะเยอร์สก็ได้ทำเพลงประกอบภาพยนตร์เรื่อง ฉลุย แตะขอบฟ้า โดยนำเพลง "ก็มันเป็นอย่างนั้น" ของบิลลี่ โอแกน มาเรียบเรียงใหม่ในรูปแบบของตนเอง 

ในวันที่ 3 สิงหาคม พ.ศ. 2558 อู๋ได้ประกาศชื่ออัลบั้มใหม่ในชื่อว่า YOU ผ่านทางหน้าเฟซบุ๊กของวง พร้อมเล่าถึงที่มาและแรงบันดาลใจของการทำเพลง "เพียงหนึ่งครั้ง" ซึ่งเป็นซิงเกิลที่ 3 ในอัลบั้มนี้ก่อนที่จะปล่อยมิวสิกวิดีโอในสองวันต่อมา

เดอะเยอร์สได้จัดแสดงคอนเสิร์ตขนาดเล็กของตัวเองเป็นครั้งแรกที่ ร็อกอะเดมี่ ในวันที่ 24 ตุลาคม พ.ศ. 2558 ใช้ชื่อคอนเสิร์ตว่า "ยู" ซีเครตเซสชันส์" ("YOU" Secret Sessions) ซึ่งเป็นคอนเสิร์ตลับที่จำกัดผู้เข้าชมเพียง 200 คน โดยทางวงเล่นเพลงทุกเพลงของอัลบั้ม ยู ก่อนวันวางจำหน่ายอัลบั้มเต็มและเล่าถึงที่มาของแต่ละเพลงในอัลบั้มนี้ รวมถึงเล่นเพลงที่ได้รับความนิยมจากอัลบั้ม วาย เกือบทุกเพลง ในเดือนถัดมาเดอะเยอร์สได้ปล่อยซิงเกิลที่ 4 "แอบรอ" พร้อมประกาศวางจำหน่ายอัลบั้ม ยู อย่างเป็นทางการในวันที่ 11 ธันวาคม พ.ศ. 2558

อัลบั้ม Cry (พ.ศ. 2560–2561) 
ในปี 2560 ทางวงเริ่มปล่อยภาพสมาชิกที่กำลังบันทึกเสียงในสตูดิโอ พร้อมกับแฮชแท็ก #theyers3rdalbum จนกระทั่ง อู๋ นักร้องนำได้ปล่อยบันทึกเกี่ยวกับการทำอัลบั้มที่ 3 ว่า เป็น "อัลบั้มอคูสติค" เป็นอัลบั้มพิเศษที่นำเพลงเก่ามาทำเป็นเวอร์ชันอคูสติค และมีเพลงใหม่อีก 7 เพลง 

ในวันที่ 6 กันยายน พ.ศ. 2560 เดอะเยอร์สปล่อยซิงเกิลแรกจากอัลบั้มอคูสติคชื่อว่า "พายุหมุน" หลังจากนั้นทางวงได้ประกาศว่า "เต๋า" ได้ตัดสินใจออกจากวงแล้วก่อนถ่ายมิวสิควีดีโอเพลงพายุหมุนไม่กี่วัน ในช่วงเดือนกันยายนจึงเป็นเดือนสุดท้ายของการทัวร์ของ เต๋า 

ในวันที่ 20 กุมภาพันธ์ พ.ศ. 2561 ได้ปล่อยซิงเกิลที่ 2 ชื่อว่า "เกลียด" เพลงนี้ได้รับความนิยมอย่างมาก ปัจจุบันมียอดวิวมากกว่า 30 ล้านวิว

ในวันที่ 1 สิงหาคม พ.ศ. 2561 ทางวงได้ปล่อยเพลงในโปรเจ็กต์อัลบั้ม Play 2 Project คือเพลง "ดื่ม" ต้นฉบับจาก สกาแล็กซี่ มาเรียบเรียงใหม่

ในวันที่ 4 กันยายน พ.ศ. 2561 ได้ปล่อยซิงเกิลชื่อว่า "เสียง" และหลังจากนั้น วันที่ 6 กันยายน พ.ศ. 2561 ได้วางแผงอัลบั้มพิเศษที่ 3 ( อะคูสติกอัลบั้ม ) ในชื่อว่า คลาย (CRY) มีทั้งหมด 9 เพลง และ Bonus Track อีก 2 เพลง เฉพาะในรูปแบบ CD เท่านั้น 

ในวันที่ 29 กันยายน พ.ศ. 2561 ได้มีคอนเสิร์ตเปิดอัลบั้ม CRY ชื่อ CRY SECRET SESSION ที่ ABOUT STUDIO ลงทะเบียนเข้าชมได้ 600 คน โดยที่ทางวงเล่นสดทุกเพลงในอัลบั้ม คลาย (Cry)

คอนเสิร์ตครบรอบ 10 ปี The Yers (พ.ศ. 2562) 
ในวันที่ 24 กรกฎาคม พ.ศ. 2562 ทางวงได้ปล่อยเพลงจากโปรเจ็กต์ DARK ROOM TRILOGY  ชื่อว่า "ห้องที่ไม่เคยสว่าง" เพลงได้ถูกนำไปสร้างเป็นหนังสั้นโรแมนติกทริลเลอร์เขย่าขวัญเรื่อง "REDECORATE" ที่กำกับโดย โอ๋ - ภาคภูมิ วงศ์ภูมิ

ในวันที่ 25 สิงหาคม พ.ศ. 2562 ทางวงได้จัดคอนเสิร์ตใหญ่ครบรอบ 10 ปีของวง โดยใช้ชื่อว่า ไทยประกันชีวิต Presents HALL OF FAN Sunday Evening Concert ตอน The Yers 10 Years ที่ GMM Live House @CentralWorld 8th Floor เป็นคอนเสิร์ตใหญ่เต็มรูปแบบที่จะเล่นทุกเพลงของวง โดยมีแขกรับเชิญคือ วง สเลอ และได้มีการเซอร์ไพรส์ช่วง Encore ก็คือ "เต๋า - ธนา กุสุมภ์" ได้กลับขึ้นมาบนเวทีเซอร์ไพรส์แฟนเพลง และร่วมเล่น 2 เพลงสุดท้ายร่วมกัน

อัลบั้ม Pray (พ.ศ. 2564–2565) 
ในวันที่ 4 เมษายน พ.ศ. 2564 อู๋ได้ประกาศว่า อัลบั้มที่ 4 ของ The Yers ได้เสร็จเรียบร้อยตั้งแต่ปีพ.ศ. 2563 แล้ว ซึ่งวงใช้เวลาในการบันทึกเสียงในช่วงวิกฤตโควิด-19 ซึ่งในปีนั้นวงไม่ได้ออกมาเคลื่อนไหวอะไรในโซเชียลมากนัก ไม่ได้ออกไปแสดงสดที่ไหนแม้แต่คอนเสิร์ตรูปแบบออนไลน์ (ยกเว้นงานคอนเสิร์ตออนไลน์ของค่าย) วงจึงใช้เวลาในการทำงานอัลบั้ม จนวงได้บันทึกเสียงเสร็จสิ้นตั้งแต่วันที่ 31 ธันวาคม พ.ศ. 2563 

ในวันที่ 8 เมษายน พ.ศ. 2564 วงได้ปล่อยเพลงที่มีชื่อว่า "ตำรับยา" ซึ่งเป็นซิงเกิลแรกจากอัลบั้มใหม่ แต่หลังจากนั้นวงได้พักการปล่อยเพลง เนื่องจากวิกฤตของโควิด-19 ที่กลับมาระบาดหนักอีกครั้ง

จนวันที่ 14 ธันวาคม พ.ศ. 2564 วงได้กลับมาปล่อยซิงเกิลที่สองที่มีชื่อว่า "ล้างแค้น"

ในวันที่ 15 มีนาคม พ.ศ. 2565 วงได้ปล่อยซิงเกิลที่สามที่มีชื่อว่า "ถูกเวลา"

ในวันที่ 19 เมษายน พ.ศ. 2565 วงได้ปล่อยซิงเกิลที่สี่ที่มีชื่อว่า "พร้อมยอมตาย"

ในวันที่ 24 พฤษภาคม พ.ศ. 2565 วงได้ปล่อยซิงเกิลที่ห้าที่มีชื่อว่า "ปริศนา"

และในวันที่ 18 มิถุนายน พ.ศ. 2565 วงได้วางแผงอัลบั้มชุดที่ 4 โดยมีชื่อว่า PRAY โดยมีทั้งหมด 10 เพลง จำหน่ายในรูปแบบ ซีดี, ดิจิทัลดาวน์โหลด , ตลับเทป , แผ่นเสียง และในวันเดียวกัน วงได้มีคอนเสิร์ตเปิดอัลบั้มโดยใช้ชื่อว่า The Yers "PRAY"  Album Launch Concert

ในวันที่ 3 สิงหาคม พ.ศ. 2565 วงได้ปล่อยซิงเกิลที่หกที่มีชื่อว่า "แสดงความเสียใจ"

ในวันที่ 5 ตุลาคม พ.ศ. 2565 วงได้ปล่อยซิงเกิลที่เจ็ดที่มีชื่อว่า "มีเพียงคนที่รักกันเท่านั้น"

ยุบวง (พ.ศ. 2566) 
ในวันที่ 17 พฤษภาคม พ.ศ. 2566 วงได้ออกประกาศยุบวงด้วยเหตุผลส่วนตัวของสมาชิกทั้ง 4 คน โดยยังคงรับงานแสดงคอนเสิร์ตต่อไปถึงวันที่ 31 ธันวาคม และจะมีอีพีอัลบั้มชุดสุดท้าย โดยมีชื่อว่า PYNT ซึ่งเป็นอีพีอัลบั้มที่บันทึกเสียงพร้อมกับอัลบั้ม PRAY ที่ผ่านมา และยังไม่ได้วางจำหน่าย โดยมีกำหนดวางจำหน่ายในช่วงกลางปี พ.ศ. 2566

แนวเพลงและสไตล์ 
 ดนตรีของเดอะเยอร์สเป็นแนวอินดี้ร็อก, นิวเวฟ, โพสต์พังก์ริไววัล ซึ่งได้รับอิทธิพลมาจากวงดนตรีทางฝั่งสหราชอาณาจักรและสหรัฐอเมริกา
 เนื้อหารวมของเพลงเดอะเยอร์สโดยส่วนมากจะเป็นแนวมืดมน เล่าถึงความรักที่ไม่สมหวัง ความเจ็บปวดจากการอกหัก ความรักที่ไม่สดใส แต่แอบแฝงด้วยข้อคิดให้กำลังใจหรือประชดประชันโดยสิ้นเชิง
 การแต่งกายของสมาชิกในวงจะเป็นโทนสีดำและไว้ผมยาว เนื่องจากสมาชิกในวงมีความชื่นชอบที่ตรงกันและวงดนตรีที่ชื่นชอบนิยมแต่งกายในลักษณะนี้
 วงดนตรีที่เดอะเยอร์สได้รับอิทธิพลคือ จอยดิวิชัน, เดอะเคียวร์, อีดิเตอร์ส, ไวต์ลายส์, อาร์เคดไฟร์, อินเตอร์โปล, ควีนส์ออฟเดอะสโตนเอจ

สมาชิก 

สมาชิกปัจจุบัน
 ยศทร บุญญธนาภิวัฒน์ "อู๋" - ร้องนำ, กีตาร์ (2546–ปัจจุบัน)
 พนิต มนทการติวงค์ "ต่อ" - กีตาร์, ร้องประสาน (2546–ปัจจุบัน)
 นิธิศ วารายานนท์ "โบ๊ท" - กีตาร์เบส (2553–ปัจจุบัน)
 ถิรรัฐ ภู่ม่วง "บูม" - กลอง (2553–ปัจจุบัน)

อดีตสมาชิก
 อรรถพร วิบูลย์กุลพันธ์ "เหน่ง" - กีตาร์เบส (2546–2553)
 วัทธิกร เขียนด้วง "โจ๊ก" - กลอง (2546–2553)
 ธนา กุสุมภ์ "เต๋า" - เพอร์คัชชัน, คีย์บอร์ด, ร้องประสาน (2546–2560)

ผลงาน

สตูดิโออัลบั้ม

ซิงเกิล

เดโม

เพลงประกอบภาพยนตร์

มิวสิกวิดีโอ

รางวัล 

The Fat Awards

|-
| rowspan=2|2553 || "การสื่อสาร" || บันทึกเสียงยอดเยี่ยมแห่งปี (Record of the Year) || 
|-
| rowspan=2|The Yers || ศิลปินหน้าใหม่แห่งปี (New Artist of the Year) || 
|-
| rowspan=2|2554  || ศิลปินกลุ่มยอดเยี่ยมแห่งปี (Duo or Group Artist of the Year) || 
|- 
| Y || อัลบั้มยอดเยี่ยมแห่งปี (Album of the Year) || 

Season Awards

|-
| rowspan=5|2554 || rowspan=2|The Yers || ศิลปินหน้าใหม่ยอดเยี่ยม || 
|-
| ศิลปินกลุ่มร็อคยอดเยี่ยม || 
|-
| rowspan=2|Y || อัลบั้มยอดเยี่ยม || 
|-
| อัลบั้มร็อคยอดเยี่ยม || 
|-
| "Dance In The Dark" || เพลงในการบันทึกเสียงยอดเยี่ยม || 
|-
| rowspan=4|2558 || The Yers || ศิลปินคู่หรือกลุ่มยอดเยี่ยม || 
|-
| ยศทร บุญญธนาภิวัฒน์ และ ดนัย ธงสินธุศักดิ์ || โปรดิวเซอร์ยอดเยี่ยม || 
|-
| "คืนที่ฟ้าสว่าง" || เพลงร็อคยอดเยี่ยม || 
|-
| "ความลับของเงา" || เพลงในการบันทึกเสียงยอดเยี่ยม || 

You2play Awards

|-
| 2554 || The Yers || ศิลปินหน้าใหม่ยอดนิยม (Favorite New Artist) || 

Nine Entertain Awards

|-
| 2555 || The Yers || นักร้องกลุ่มแห่งปี || 

The Guitar Mag Awards

|-
| 2556 || rowspan=2|The Yers || New Wave || 
|-
| 2558 || Best Choice of The Year || 

คมชัดลึก อวอร์ด

|-
| 2558 || The Yers || ศิลปินกลุ่มยอดเยี่ยม || 

โทตี้มิวสิกอวอร์ดส์

|-
| rowspan="4" | 2022
| "Prays"
| อัลบั้มแห่งปี
| 
|-
| "ปริศนา"
| บันทึกเสียงแห่งปี
| 
|-
| เดอะเยอร์ส
| ศิลปินแห่งปี – กลุ่ม
| 
|-
| ยศทร บุญญธนาภิวัฒน์
| โปรดิวเซอร์แห่งปี
|

อ้างอิง

แหล่งข้อมูลอื่น 
 เดอะเยอร์ส ที่ เฟซบุ๊ก
 เดอะเยอร์ส ที่ ยูทูบ
 เดอะเยอร์ส ที่ อินสตาแกรม
 เดอะเยอร์ส ที่ ทวิตเตอร์
 เดอะเยอร์ส ที่ มายสเปซ

กลุ่มดนตรีอินดี้ร็อกสัญชาติไทย
กลุ่มดนตรีไทยในยุค 2000
ศิลปินสังกัดสมอลล์รูม
ศิลปินสังกัดจีเอ็มเอ็ม แกรมมี่